《五月十五夜对月》
明代·朱同

正愁苦雨作梅霖，向晚云开见远岑。天净已推圆镜上，山高犹隔半村阴。

清光本自无圆缺，人世果谁分古今。明夜阴晴不可断，栏杆独倚漫沉吟。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。